CELEX: 62011CA0532
Language: lt
Date: 2012-11-15 00:00:00
Title: Byla C-532/11: 2012 m. lapkričio 15 d. Teisingumo Teismo (trečioji kolegija) sprendimas byloje ( Oberlandesgericht Köln (Vokietija) prašymas priimti prejudicinį sprendimą) Susanne Leichenich prieš Ansbert Peffekoven, Ingo Horeis (Direktyva 77/388/EEB — PVM — Atleidimas nuo mokesčio — 13 straipsnio B skirsnio b punktas — Nekilnojamojo turto finansinė nuoma ir nuoma — Barža be varymo sistemos, nejudinamai pritvirtinta prie upės kranto — Baržos, įskaitant jai priklausantį pontoninį tiltą, žemę ir vandens paviršių, nuoma — Išimtinis priskyrimas nuolat naudoti kaip restoraną diskoteką — Viena paslauga)

12.1.2013   
            
            
               LT
            
            
               Europos Sąjungos oficialusis leidinys
            
            
               C 9/21
            
         2012 m. lapkričio 15 d. Teisingumo Teismo (trečioji kolegija) sprendimas byloje (Oberlandesgericht Köln (Vokietija) prašymas priimti prejudicinį sprendimą) Susanne Leichenich prieš Ansbert Peffekoven, Ingo Horeis
   
   (Byla C-532/11) (1)
   
   (Direktyva 77/388/EEB - PVM - Atleidimas nuo mokesčio - 13 straipsnio B skirsnio b punktas - Nekilnojamojo turto finansinė nuoma ir nuoma - Barža be varymo sistemos, nejudinamai pritvirtinta prie upės kranto - Baržos, įskaitant jai priklausantį pontoninį tiltą, žemę ir vandens paviršių, nuoma - Išimtinis priskyrimas nuolat naudoti kaip restoraną diskoteką - Viena paslauga)
   2013/C 9/33
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Oberlandesgericht Köln
   
   
      Šalys pagrindinėje byloje
   
   
      Ieškovė: Susanne Leichenich
   
      Atsakovai: Ansbert Peffekoven, Ingo Koreis
   
      dalyvaujant: Dr. Leyh, Dr. Kossow & Dr. Ott KG, Wirtschaftsprüfungsgesellschaft, Steuerberatungsgesellschaft
   
   
      Dalykas
   
   Prašymas priimti prejudicinį sprendimą — Oberlandesgericht Köln — 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio B skirsnio b punkto išaiškinimas — Šioje nuostatoje numatyto nekilnojamojo turto nuomos atleidimo nuo PVM apimtis — Vandens paviršiaus ir laivo, skirto komerciniam naudojimui kaip restorano ir diskotekos, nuoma
   
      Rezoliucinė dalis
   
   
               1.
            
            
               1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio b punktas turi būti aiškinamas taip, kad nekilnojamojo turto finansinės nuomos ir nuomos sąvoka apima baržos, kuri yra pritvirtinta nelengvai pašalinamais tvirtinimais prie upės kranto ir vagos bei kuri yra apribotoje ir identifikuojamoje švartavimosi vietoje upėje ir pagal nuomos sutartį yra išimtinai skirta nuolat naudoti kaip restoranas-diskoteka, nuomą, įskaitant jai priklausančią švartavimosi vietą ir pontoninį tiltą. Ši nuoma yra viena nuo mokesčio atleista paslauga, nesant reikalo atskirti baržos ir pontoninio tilto nuomą.
            
         
               2.
            
            
               Tokia barža nėra transporto priemonė, kaip tai suprantama pagal Šeštosios direktyvos 77/388 13 straipsnio B skirsnio b punkto 2 papunktį.
            
         
      (1)  OL C 25, 2012 1 28.